Source: http://konstantinosverros.blogspot.gr/2013/11/
Timestamp: 2018-03-24 16:03:55+00:00
Document Index: 26235192

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Κωνσταντίνος Βέρρος: Νοεμβρίου 2013
Νέα προκήρυξη ύψους 100 εκ. € στο Μέτρο 123 Α του Προγράμματος Αγροτικής Ανάπτυξης «Αλέξανδρος Μπαλτατζής»
Το Υπουργείο Αγροτικής Ανάπτυξης και Τροφίμων ανταποκρίνεται στο εντυπωσιακά αυξημένο επενδυτικό ενδιαφέρον από παραγωγούς και μεταποιητές για επενδύσεις στη μεταποίηση τροφίμων, μέσω της ουσιαστικής απλοποίησης της νέας ΚΥΑ σε πολλά σημεία όπως:
για την ίδια συμμετοχή αρκεί αναφορά, χωρίς τεκμηρίωση με αντίστοιχη προσκόμιση αποδεικτικών εγγράφων, η ενεργοποίηση του χρηματοδοτικού εργαλείου του ΕΤΕΑΝ – ΤΑΕ (Ταμείο Αγροτικής Επιχειρηματικότητας),
η δυνατότητα να υποβάλουν αιτήσεις ενίσχυσης και οι φορείς που έχουν εγκριθεί στα πλαίσια προηγούμενων προκηρύξεων του Μέτρου, για διαφορετικό φυσικό αντικείμενο
η διάθεση του 20% των πόρων του προγράμματος για επενδύσεις από 5.000.000 – 10.000.000 ευρώ να πραγματοποιείται εφόσον συντρέχουν οι προϋποθέσεις και σε αντίθετη περίπτωση να διατεθούν στις λοιπές κατηγορίες.
Εξαιρέθηκε η υποβολή των αιτήσεων σε έντυπη μορφή στις συναρμόδιες υπηρεσίες του ΥπΑΑΤ και των Περιφερειών της Χώρας, προβλέπεται η ηλεκτρονική υποβολή των αιτήσεων με τη διαδικασία να καθοριστεί με Υ.Α.
Στα δικαιολογητικά έγγραφα που θα συνοδεύουν την αίτηση και όσον αφορά στην μίσθωση ακινήτου προβλέπεται η δυνατότητα μίσθωσης οικοπέδων και εγκαταστάσεων με ιδιωτικό συμφωνητικό υπό την προϋπόθεση προσκόμισης συμβολαιογραφικής πράξης και πιστοποιητικού μεταγραφής με τα δικαιολογητικά που υποβάλλονται προκειμένου να εκδοθεί η απόφαση ένταξης.
Στα δικαιολογητικά έγγραφα που θα συνοδεύουν την αίτηση και όσον αφορά τις υπεύθυνες δηλώσεις αυτές να περιοριστούν σε μία, δυνατότητα ελέγχου πληρότητας με προθεσμία 15 ημερών για την υποβολή των τυχόν ελλειπόντων δικαιολογητικών, περιορισμό του χρονικού διαστήματος υποβολής της πρώτης αίτησης πληρωμής από τους 12 στους 8 μήνες, χωρίς δυνατότητα παράτασης, τόσο της πρώτης αίτησης πληρωμής όσο και του χρονοδιαγράμματος εκτέλεσης, δυνατότητα χρήσης εξωτερικών πιστοποιημένων αξιολογητών για την επιτάχυνση της απορρόφησης των κοινοτικών πόρων, δυνατότητα χορήγησης προκαταβολής της δημόσιας δαπάνης, όπως προβλέπεται στον Κανονισμό.
Πηγή : e-simerini.com
Αναρτήθηκε από K_Verros στις 12:20 μ.μ.
ΟΑΕΔ: Ποιοι άνεργοι προσλαμβάνονται για τις 27.948 θέσεις κοινωφελούς εργασίας.
Όπως ανακοίνωσε ο ΟΑΕΔ, ο οριστικός πίνακας κατάταξης και ο πίνακας των αποκλειομένων, θα οριστικοποιηθούν άμεσα με απόφαση του Δ.Σ. του ΟΑΕΔ ύστερα από την εξέταση τυχόν ενστάσεων.
Η επόμενη προκήρυξη “κοινωφελούς εργασίας” βρίσκεται υπό την έγκριση του ΑΣΕΠ και προβλέπει 7.400 θέσεις εργασίας σε επιβλέποντες φορείς του Δημοσίου.
Συγκεκριμένα όπως προκύπτει από τα δεδομένα του ΓΕΜΗ το διάστημα από τις 4.4.2011 έως 24.11.2013 διαγράφηκαν από τα μητρώα 81.948 επιχειρήσεις ενώ συστάθηκαν αντίστοιχα 111.839.
Πηγή : businessportal
Την αύξηση των εισοδηματικών και ηλιακών κριτηρίων για τη χορήγηση από 1/1/2014 επιδόματος ύψους 200 ευρώ σε μακροχρόνια άνεργους, ανακοίνωσε ο υφυπουργός Εργασίας Βασίλης Κεγκέρογλου, με στόχο, όπως είπε, να διευρυνθεί ο αριθμός των δικαιούχων.
Σύμφωνα με την νέα ρύθμιση, άνεργοι ηλικίας 20-66 ετών που έχουν εξαντλήσει την δικαιούμενη τακτική επιδότηση, δικαιούνται επίδομα μακροχρόνιου ανέργου ύψους 200 ευρώ το μήνα για χρονικό διάστημα 12 μηνών, όταν το εισόδημα δεν υπερβαίνει τις 10.000 ευρώ και προσαυξανόμενο με 586 ευρώ για κάθε ανήλικο παιδί.
Τι ισχύει σήμερα για το μακροχρόνιο επίδομα
Ο ΟΑΕΔ χορηγεί σε μακροχρόνια ανέργους, ηλικίας 45-65 ετών, με ετήσιο οικογενειακό εισόδημα (πραγματικό ή τεκμαρτό) μικρότερο των 12.000 ευρώ που παραμένουν επί 12 μήνες (χωρίς διακοπή) εγγεγραμμένοι στα μητρώα ανέργων του ΟΑΕΔ και παράλληλα έχουν εξαντλήσει στο παρελθόν τη 12μηνη επιδότηση ανεργίας, επίδομα μακροχρόνια ανέργων. Το μηνιαίο επίδομα ανέρχεται στα 200 ευρώ και καταβάλλεται για διάστημα όχι μεγαλύτερο των 12 μηνών. Εάν ο μακροχρόνια άνεργος έχει προστατευόμενο ανήλικο παιδί, το ανώτατο όριο ετήσιου εισοδήματός του, που απαιτείται προκειμένου να λάβει το επίδομα προσαυξάνεται κατά 587 ευρώ (για κάθε ανήλικο τέκνο). Το επίδομα αυτό δεν επιδέχεται προσαυξήσεις, είναι προσωποπαγές και δεν μεταβιβάζεται.
Για να εισπράξει ο άνεργος το επίδομα πρέπει να έχει εξαντλήσει κατά το παρελθόν την 12μηνη τακτική επιδότηση ανεργίας ακόμη και αν την έχει λάβει τμηματικά (δηλ. με αναστολές και συνεχίσεις). Όταν υποβάλουν την αίτηση για το επίδομα μακροχρόνια ανέργου πρέπει επίσης να έχουν παραμείνει κατά τους 12 τελευταίους μήνες αδιαλείπτως εγγεγραμμένοι στα μητρώα ανέργων του ΟΑΕΔ.
Για την είσπραξη του επιδόματος μακροχρόνια ανέργου απαιτούνται:
- Αίτηση του δικαιούχου.
- Δελτίο Ανεργίας (επικυρωμένο αντίγραφο) με συνεχείς μηνιαίες ανανεώσεις κατά το 12μηνο πριν την υποβολή της αίτησης.
- Βεβαίωση που εκδίδεται από τον ΟΑΕΔ για την εξάντληση της χορήγησης επιδόματος ανεργίας (στην οποία αναγράφεται το χρονικό διάστημα της τακτικής επιδότησης).
- Επικυρωμένο αντίγραφο φορολογικής δήλωσης ή εκκαθαριστικό Δ.Ο.Υ. του προηγούμενου οικονομικού έτους.
- Πρόσφατο πιστοποιητικό οικογενειακής κατάστασης για όσους έχουν ανήλικα τέκνα.
Η αίτηση μαζί με τα δικαιολογητικά υποβάλλονται στο ΚΠΑ ή την Υπηρεσία του ΟΑΕΔ του τόπου κατοικίας του δικαιούχου, η οποία εκδίδει σχετική απόφαση περί χορηγήσεως ή μη του επιδόματος μακροχρόνια ανέργου.
Πότε αναστέλλεται η καταβολή του επιδόματος
Η καταβολή του επιδόματος μακροχρονίως ανέργου αναστέλλεται σε περίπτωση που ο δικαιούχος λάβει μέρος σε επιδοτούμενο πρόγραμμα κατάρτισης ή σε περίπτωση που είναι ασθενής και εφόσον λαμβάνει επίδομα ασθένειας. Η καταβολή επιδότησης που έχει ανασταλεί μπορεί να συνεχιστεί για χρονικό διάστημα μέχρι τη συμπλήρωση 12 μηνών συνολικής επιδότησης εφόσον αντίστοιχα ο καταρτισθείς δεν ενταχθεί σε οποιαδήποτε μορφής απασχόληση ή ο ασθενής παύει να εισπράττει επίδομα ασθενείας. Η συνέχιση του επιδόματος χορηγείται ύστερα από υποβολή νέας Αίτησης – Δήλωσης του δικαιούχου και εφόσον εξακολουθούν να συντρέχουν οι απαραίτητες προϋποθέσεις. Αντιθέτως δεν δύναται να συνεχιστεί η καταβολή του επιδόματος εάν αυτή έχει διακοπεί (στην περίπτωση κατά την οποία ο άνεργος ενταχθεί σε απασχόληση, είτε ως νέος ελεύθερος επαγγελματίας, είτε με εξαρτημένη εργασία, είτε απορρίψει προτεινόμενη από τον ΟΑΕΔ θέση εργασίας συναφή με τα τυπικά προσόντα και τις δεξιότητες του).
Έρχονται τα πρώτα εκκαθαριστικά για τον φόρο πολυτελούς διαβίωσης
Ολοκληρώθηκε η 1η αποστολή εκκαθάρισης «Φόρου Πολυτελούς Διαβίωσης (Φ.Π.Δ.)» που προβλέπεται από το άρθρο 44 του Ν.4111/2013, όπως ανακοίνωσε η Διεύθυνση Ηλεκτρονικής Διακυβέρνησης (Δ.ΗΛΕ.Δ.) της Γενικής Γραμματείας Δημοσίων Εσόδων.
Αναρτήθηκε από K_Verros στις 2:41 μ.μ.
Την Τρίτη ή την Τετάρτη θα καταβληθεί η προκαταβολή του επιδόματος πετρελαίου θέρμανσης στους δικαιούχους, σύμφωνα με δήλωση του γενικού γραμματέα Δημοσίων Εσόδων Χάρη Θεοχάρη.
Αναρτήθηκε από K_Verros στις 10:26 π.μ.
Πλεόνασμα 2,9 δισ. ευρώ το 2014 προβλέπει ο προϋπολογισμός
Ανάπτυξη 0,6%, για πρώτη φορά μετά από έξι χρόνια και πρωτογενές πλεόνασμα 1,6% του ΑΕΠ ή 2,9 δισ. ευρώ, από πλεόνασμα 812 εκατ. ευρώ φέτος -διπλάσιο των αρχικών εκτιμήσεων- προβλέπει ο προϋπολογισμός του 2014, που κατατέθηκε χθες στη Βουλή, χωρίς οριστική συμφωνία με την τρόικα για την κάλυψη του δημοσιονομικού κενού του 2014. Παράλληλα το έλλειμμα της γενικής κυβέρνησης αναμένεται στο 2,3% του ΑΕΠ τον επόμενο χρόνο, κάτω δηλαδή του ορίου του 3%, από 2,2% του ΑΕΠ φέτος και 6,1% το 2012.
Η μετάβαση στην περίοδο παραγωγής πρωτογενών πλεονασμάτων είναι το «κλειδί» για να διεκδικήσει η Ελλάδα μια νέα ελάφρυνση του δημοσίου χρέους, το οποίο σε όρους γενικής κυβέρνησης αναμένεται να μειωθεί οριακά στα 320 δισ. ευρώ το 2014, παραμένοντας ωστόσο σε μη βιώσιμα επίπεδα. Την ίδια ώρα, ανοίγει τον δρόμο για διανομή «κοινωνικού μερίσματος» περίπου έως 570 εκατ. ευρώ, στους οικονομικά ασθενέστερους, καθώς εφόσον η Eurostat πιστοποιήσει, τον Απρίλιο και ένα μόλις μήνα πριν από τις ευρωεκλογές, την επίτευξη πρωτογενούς πλεονάσματος, μπορεί να τεθεί σε εφαρμογή ο κανόνας του Μνημονίου για διανομή μέρους αυτού, για την κάλυψη κοινωνικού χαρακτήρα αναγκών.
Oι ελεύθεροι επαγγελματίες και επιτηδευματίες θα πρέπει να γνωρίζουν ότι στο ποσό του φόρου θα υπολογίζεται και προκαταβολή φόρου για το επόμενο έτος, ενώ έχουν καταργηθεί όλες οι φοροαπαλλαγές που ίσχυαν στο παρελθόν (ενοίκια κατοικίας, τόκοι δανείων πρώτης κατοικίας, ιατρικές δαπάνες, ασφάλειες ζωής, φροντιστήρια κ.λπ.).
Δαπάνες που δεν θα πρέπει να ξεχνούν οι επαγγελματίες να καταχωρίζουν στα βιβλία τους, προκειμένου να γλιτώσουν φόρους είναι οι εξής:
*Ασφαλιστικές εισφορές
*Τα ενοίκια του καταστήματος ή του γραφείου, οι δαπάνες ΔΕΗ, ΟΤΕ, ΕΥΔΑΠ κ.λπ. καταχωρίζονται κανονικά στα έξοδα. Εδώ αξίζει να αναφερθεί ότι αν ο επαγγελματίας έχει έδρα το σπίτι του, τότε θα μπορεί να εκπίπτουν τα έξοδα αυτής της κατηγορίας, κατ' αναλογία όμως, τα οποία είναι συνήθως το 1/3 του συνολικού εξόδου.
*Κινητό τηλέφωνο: μπορεί να καταχωρίζεται στα έξοδα της επιχείρησης, όμως έξοδο θα λογίζεται το 50% του συνολικού εξόδου και έως των αριθμό εργαζομένων που απασχολεί η επιχείρηση (π.χ. εάν ένας επαγγελματίας δεν έχει προσωπικό αλλά έχει 2 κινητά θα εκπίπτει το 50% της αναλογίας της δαπάνης).
*Δαπάνες για Ι.Χ. αυτοκίνητο: όταν ο ελεύθερος επαγγελματίας έχει στην κατοχή του Ι.Χ αυτοκίνητο μπορεί να εκπίπτει κατά περίπτωση δαπάνες για αυτό όπως βενζίνες, service κ.λπ., βέβαια δεν θα μπορεί να εκπίπτει το ΦΠΑ των δαπανών και δεν θα υπολογίζεται η δαπάνη ανάλογα με τα κυβικά του αυτοκινήτου. Εάν το αυτοκίνητο είναι έως 1.600 κ.εκ θα χάνει το 30% της δαπάνης, ενώ εάν είναι πάνω από 1.600 κ.εκ δεν θα αναγνωρίζεται το 65% της δαπάνης. Όλα αυτά ισχύουν ακόμη και αν το αυτοκίνητο είναι νοικιασμένο ή το έχουμε στην κατοχή μας μέσω χρηματοδοτικής μίσθωσης (leasing).
*Δαπάνες για δίκυκλα εκπίπτουν στο σύνολό τους, με την προϋπόθεση φυσικά ότι ο επαγγελματίας έχει κάποιο δίκυκλο στην κατοχή του.
*Δαπάνες ταξιδιού: εάν ο επαγγελματίας έχει κάποιο πελάτη ή προμηθευτή στο εξωτερικό ή σε άλλη πόλη της Ελλάδας θα μπορεί να περνάει στα έξοδά του, τα έξοδα του ταξιδιού.
*Αγορές πάγιων: η δαπάνη για αγορά πάγιου περιουσιακού στοιχείου (Η/Υ, laptop, αυτοκίνητο, μηχανάκι, φωτοτυπικό μηχάνημα κ.λπ.) της επιχείρησης εκπίπτει από τα έξοδα της επιχείρησης. Βέβαια εδώ ισχύει η διαδικασία των αποσβέσεων, η οποία ποικίλλει ανάλογα με το είδος του πάγιου, όμως ο νόμος δίνει το δικαίωμα στην επιχείρηση εάν το πάγιο είναι αξίας έως 1.500 ευρώ να μπορεί να γίνεται ολική απόσβεση μέσα στη χρονιά.
Τα έξοδα που απορρίπτονται
*Τόκοι από δάνεια που λαμβάνει η επιχείρηση από τρίτους, εκτός από τα τραπεζικά δάνεια, κατά το μέτρο που υπερβαίνουν τους τόκους που θα προέκυπταν εάν το επιτόκιο ήταν ίσο με το επιτόκιο των δανείων αλληλόχρεων λογαριασμών προς μη χρηματοπιστωτικές επιχειρήσεις, όπως αυτό αναφέρεται στο στατιστικό δελτίο οικονομικής συγκυρίας της Τράπεζας της Ελλάδος για την πλησιέστερη χρονική περίοδο πριν την ημερομηνία δανεισμού.
*Κάθε είδους δαπάνη που αφορά σε αγορά αγαθών ή λήψη υπηρεσιών αξίας άνω των 500 ευρώ, εφόσον η τμηματική ή ολική εξόφληση δεν έγινε με τη χρήση τραπεζικού μέσου πληρωμής.
*Οι μη καταβληθείσες ασφαλιστικές εισφορές.
*Προβλέψεις για διαγραφή επισφαλών απαιτήσεων εκτός ορισμένων.
*Πρόστιμα και ποινές, περιλαμβανομένων των προσαυξήσεων.
*Η παροχή ή λήψη αμοιβών σε χρήμα ή είδος που συνιστούν ποινικό αδίκημα.
*Ο φόρος εισοδήματος, συμπεριλαμβανομένων του τέλους επιτηδεύματος και των έκτακτων εισφορών, που επιβάλλεται για τα κέρδη από επιχειρηματική δραστηριότητα, σύμφωνα με τον ΚΦΕ, καθώς και ο ΦΠΑ που αναλογεί σε μη εκπιπτόμενες δαπάνες, εφόσον δεν είναι εκπεστέος ως ΦΠΑ εισροών.
*Το τεκμαρτό μίσθωμα σε περίπτωση ιδιόχρησης κατά το μέτρο που υπερβαίνει το 3% επί της αντικειμενικής αξίας του ακινήτου.
*Οι δαπάνες για την οργάνωση και διεξαγωγή ενημερωτικών ημερίδων και συναντήσεων που αφορούν στη σίτιση και διαμονή πελατών ή εργαζομένων της κατά το μέτρο που υπερβαίνουν το ποσό των 300 ευρώ ανά συμμετέχοντα και κατά το μέτρο που η συνολική ετήσια δαπάνη υπερβαίνει το 0,5% επί του ετήσιου ακαθάριστου εισοδήματος της επιχείρησης.
*Οι δαπάνες για τη διεξαγωγή εορταστικών εκδηλώσεων, σίτισης και διαμονής φιλοξενούμενων προσώπων κατά το μέτρο που υπερβαίνουν το ποσό 300 ευρώ ανά συμμετέχοντα και κατά το μέτρο που η συνολική ετήσια δαπάνη υπερβαίνει το 0,5% επί του ετήσιου ακαθάριστου εισοδήματος της επιχείρησης.
*Οι δαπάνες ψυχαγωγίας. Η διάταξη του προηγούμενου εδαφίου δεν εφαρμόζεται στην περίπτωση που η επιχειρηματική δραστηριότητα του φορολογούμενου έχει ως κύριο αντικείμενο την παροχή υπηρεσιών ψυχαγωγίας και οι δαπάνες αυτές πραγματοποιούνται στο πλαίσιο της δραστηριότητας αυτής.
Αναρτήθηκε από K_Verros στις 7:57 μ.μ.
Νέα προκήρυξη ύψους 100 εκ. € στο Μέτρο 123 Α του ...
ΟΑΕΔ: Ποιοι άνεργοι προσλαμβάνονται για τις 27.948...
29.441 είναι οι νέες επιχειρήσεις από τον Απρίλιο ...
Περισσότεροι μακροχρόνια άνεργοι θα λαμβάνουν επίδ...
Χορήγηση υπολοίπου αδείας εργαζομένων μέχρι το τέλ...
Έρχονται τα πρώτα εκκαθαριστικά για τον φόρο πολυτ...
Εντός της εβδομάδας η προκαταβολή για το επίδομα π...
Πλεόνασμα 2,9 δισ. ευρώ το 2014 προβλέπει ο προϋπο...
Ένα τρισεκατομμύριο ευρώ θα επενδυθεί στο μέλλον τ...
Διάκριση Σερραϊκής επιχείρησης στον διεθνή διαγωνι...
Ο.Α.Ε.Δ.: Αίτηση συμμετοχής 27.948 ανέργων στο νέο...
Τέλη κυκλοφορίας. Όλες οι διαδικασίες για την έκδο...
Τα μυστικά στην εξαγορά προϋπηρεσίας, στρατού, χρό...
Ανάπτυξη και απασχόληση στο επίκεντρο του προγράμμ...
Απεργία ΓΣΕΕ - ΑΔΕΔΥ - Ποιοι απεργούν
Με e-mail οι κατασχέσεις σε οφειλέτες του Δημοσίου...
Τα χρηματοοικονομικά εργαλεία της ΕΤΕΑΝ ΑΕ στη διά...
ΙΟΒΕ: Επιδείνωση οικονομικού κλίματος για τον Οκτώ...
Δεν ανοίγει σήμερα η εφαρμογή για την εκτύπωση των...
Σήμερα η προκαταβολή της Ενιαίας Ενίσχυσης για το ...